ส่วนที่ 1

ข้อมูลสรุป

ธุรกิจของบริษัท ลากูน่า รีสอร์ท แอนด์ โฮเท็ล จำกัด (มหาชน)
เป็นธุรกิจรีสอร์ทแบบผสมผสานกันของ ลากูน่า ภูเก็ต ที่ตั้งอยู่บนเกาะภูเก็ต ในประเทศไทย
การดำเนินงานของกลุ่มโรงแรม สามารถสรุปได้ดังต่อไปนี้

โรงแรม

ในส่วนของโครงการลากูน่า ภูเก็ต บริษัท ลากูน่า รีสอร์ท แอนด์ โฮเท็ล จำกัด (มหาชน)
เป็นเจ้าของ และมีส่วนเป็นเจ้าของในโรงแรมทั้ง 4 แห่ง ซึ่งได้แก่

-   โรงแรมบันยัน ทรี ภูเก็ต ประกอบด้วยห้องพักแบบวิลล่าที่มีรูปแบบเฉพาะตัว จำนวน 121 หลัง
    โดยเป็นบ้านพักแบบมีจากุชชี่ จำนวน 50 หลัง และอีก 71
    หลังเป็นบ้านพักแบบมีสระว่ายน้ำภายในที่พัก ดูแลบริหารโดยบริษัท บริษัท บันยัน ทรี โฮเท็ล
    แอนด์ รีสอร์ท จำกัด

-   โรงแรมดุสิต ลากูน่า รีสอร์ท ประกอบด้วยห้องพัก และห้องพักแบบสวีทจำนวน 226 ห้อง
    ภายใต้การบริหารงานของบริษัท ดุสิต โฮเท็ล แอนด์ รีสอร์ท จำกัด

-   โรงแรมเชอราตัน แกรนด์ ลากูน่า ภูเก็ต ประกอบด้วยห้องพัก และห้องพักแบบสวีท จำนวน
    343 ห้อง ภายใต้การบริหารงานของบริษัท เชอราตัน โอเวอร์ซี แมนเนจเม้นท์ คอร์ปอเรชั่น

-   โรงแรมลากูน่า บีช รีสอร์ท ประกอบด้วยห้องพัก และห้องพักแบบสวีท จำนวน 254 ห้อง
    ภายใต้การบริหารงานของกลุ่มลากูน่า ภูเก็ต

อสังหาริมทรัพย์

ไอส์แลนด์ วิลล่า เป็นโครงการคอนโดมิเนียมขนาดเล็กที่ผนวกเข้ากับโรงแรมเชอราตัน แกรนด์
ลากูน่า ภูเก็ต หน่วยห้องพักมีไว้ขายให้กับบุคคลทั่วไป เจ้าของห้องอาจให้กลุ่มบริษัทฯ เช่าห้องพัก
โดยบริษัทฯ ได้ทำสัญญากับบริษัท เชอราตัน โอเวอร์ซี แมนเนจเม้นท์ คอร์ปอ-เรชั่น
เป็นผู้บริหารจัดการหาผลประโยชน์ตอบแทนจากการลงทุนนี้

  ส่วน 0อัลลามันดา ลากูน่า ภูเก็ต เป็นโครงการคอนโดมิเนียมขนาดใหญ่
  และไม่ได้ผนวกเข้ากับโรงแรมใด ๆ หน่วยห้องพักมีไว้ขายให้กับบุคคลทั่วไป
  เจ้าของห้องอาจได้รับผลตอบแทนจากการลงทุน โดยให้บริษัท บันยันทรี โฮเท็ล แอนด์ รีสอร์ท
  จำกัด บริหารจัดการหาผลประโยชน์ ห้องชุดส่วนใหญ่ในโครงการนี้ ได้ถูกขายออกไปแล้ว ดังนั้น
  บริษัทฯ จึงไม่ได้มีส่วนเป็นเจ้าของ หรือบริหารงานโครงการนี้

ลากูน่า โฮม เป็นโครงการพัฒนาที่ดินจัดสรรมีทั้งหมด 54 แปลง เรียงรายรอบๆ สนามกอล์ฟ
และแต่ละแปลง ได้ถูกขายให้กับบุคคลทั่วไป โดยมีการจัดสรรที่ดินจำนวน 20 แปลงไว้
เพื่อพัฒนาเป็นบ้านพักในโครงการลากูน่า เรสซิเด้นส์ ซึ่งเป็นการขายบ้าน
พร้อมที่ดินที่ได้เปิดตัวไปแล้วในปี 2544 และขายหมดในปี 2546 โครงการใหม่ คือ โครงการ
“ลากูน่า ทาวน์โฮม” ได้เปิดตัวแล้วเมื่อช่วงไตรมาสสุดท้ายของปี 2545

บันยัน ทรี ภูเก็ต แบบ 2 ห้องนอนพร้อมสระน้ำ
เป็นโครงการพัฒนาแบบหรูที่ผนวกเข้ากับโรงแรมบันยัน ทรี ภูเก็ต บ้านพักทั้งหมด 12 หลัง
ในโครงการที่ 1 ได้ถูกขายให้กับบุคคลทั่วไป ส่วนเพิ่มเติมอีก 14
หลังอยู่ระหว่งการก่อสร้างเพื่อจำหน่าย เจ้าของห้องอาจได้รับผลตอบแทนจากการลงทุนโดยให้บริษัท
บันยันทรี โฮเท็ล แอนด์ รีสอร์ท จำกัด จัดการหาผลประโยชน์

  ส่วนที่จังหวัดเชียงรายเป็นโครงการพัฒนาที่อยู่อาศัย ชื่อว่า ลากูน่า โฮม เชียงราย
  โครงการนี้ปัจจุบันถูกระงับไว้ชั่วคราว

  อลามันดา เวเคชั่น คลับ ดำเนินธุรกิจโดยการขายสิทธิให้แก่สมาชิก
  สำหรับการพักผ่อนประจำปีอย่างน้อยหนึ่งสัปดาห์ ณ รีสอร์ท ดังต่อไปนี้ โรงแรมอั0ลลามันดา
  ลากูน่า ภูเก็ต โรงแรมเชอราตัน แกรนด์ ลากูน่า ภูเก็ต โครงการ ลากูน่า ทาวน์โฮม
  และโรงแรมอังสนา รีสอร์ท แอนด์ สปา บินทาน

อื่น ๆ

  นอกจากนั้น ลากูน่า ภูเก็ต ยังมีสิ่งอำนวยความสะดวกอื่น ๆ เช่น

-   สนามกอล์ฟ 18 หลุม

-   โครงการอบรมด้านการจัดการนอกสถานที่

-   ศูนย์การค้าคาแนล วิลเลจ

-   ร้านจำหน่ายสินค้าหัตถกรรม และของที่ระลึก (Banyan Tree Gallery)

ตารางสรุปผลการดำเนินงานสำหรับปีสิ้นสุดวันที่ 31 ธันวาคม 2546 ดังที่แสดงไว้ต่อไปนี้

  -------------------------------------------- ------------- -------------
                                               2546          2545

  รายได้                                                      

  รายได้จากกิจการโรงแรม                          2,443         2,557

  รายได้จากกิจการพัฒนาอสังหาริมทรัพย์                 366           142

  รายได้จากการขายสิทธิในการพักอาศัยตามช่วงเวลา       175           136

  ดอกเบี้ยรับ                                     10            20

  รายได้อื่น                                      38            14

                                               3,032         2,869

  กำไรก่อนดอกเบี้ยจ่ายและภาษีเงินได้                  778           460

  ดอกเบี้ยจ่าย                                    (57)          (79)

  ภาษีเงินได้นิติบุคคล                               (158)         (151)

  ส่วนของผู้ถือหุ้นส่วนน้อย                            (62)          (77)

  กำไรสุทธิ                                      501           153
  -------------------------------------------- ------------- -------------

  ผลกำไรที่ผู้ถือหุ้นได้รับสำหรับปีสิ้นสุดวันที่ 31 ธันวาคม 2546 เท่ากับ 501 ล้านบาท
  ซึ่งสูงกว่าปีที่ผ่านมา 348 ล้านบาท ทั้งนี้เนื่องจาก
  มีรายการตัดบัญชีเงินลงทุนในหลักทรัพย์เผื่อขายจากงบกำไรขาดทุน
  ซึ่งมูลค่าเงินลงทุนดังกล่าวลดลงอย่างถาวรในปี 2545 ส่งผลให้กำไรสุทธิลดลงจำนวน 284
  ล้านบาท เมื่อเปรียบเทียบ ผลการดำเนินงานของปี 2546 กับปี 2545 ก่อนรายการพิเศษนี้
  กำไรสุทธิสำหรับปีสิ้นสุดวันที่ 31 ธันวาคม 2546 เพิ่มขึ้น 64 ล้านบาท หรือเพิ่มขึ้นร้อยละ 15

  ผลกำไรที่ปรับตัวดีขึ้น
  เกิดขึ้นท่ามกลางสภาพการดำเนินงานที่ยากลำบากสำหรับธุรกิจโรงแรมในช่วงครึ่งปีแรกของปี
  2546 ซึ่งได้รับผลกระทบอย่างต่อเนื่องจากเหตุการณ์ระเบิดที่เกาะบาหลีในเดือนตุลาคม 2545
  ตามด้วยคำเตือนภัยสำหรับนักท่องเที่ยวซึ่งเดินทางไปยังจังหวัดภูเก็ตที่ประกาศในช่วงไตรมาสแรกของปี
  2546 รวมถึงความไม่มั่นใจในสถานการณ์สงครามในอิรัก และเมื่อสงครามเกิดขึ้น ก็ทำให้
  จำนวนนักท่องเที่ยวชาวยุโรปที่มักเดินทางท่องเที่ยวในช่วงฤดูกาลท่องเที่ยวลดลงเป็นจำนวนมาก
  ซึ่งมีผลทำให้บริษัทฯ มีผลการดำเนินงานในช่วงไตรมาสแรกของปีต่ำกว่าที่คาดไว้ นอกจากนี้
  ผลกระทบจากไวรัสซาร์ส (SARS) ในช่วงไตรมาสที่ 2 ทำให้ บริษัทฯ
  มีผลการดำเนินงานที่ลดต่ำลง เนื่องจาก การลดลงของการท่องเที่ยวในประเทศ
  และมายังภูมิภาคเอเชียตะวันออกเฉียงใต้ลดลงอย่างเห็นได้ชัด ทำให้อัตราการเข้าพัก
  และอัตราค่าห้องพักลดลงอย่างมากในช่วงไตรมาสที่ 2 นี้ หากมองในแง่ดีแล้ว
  การฟื้นตัวของธุรกิจภายหลังจากโรคซาร์ส ทำให้ช่วงครึ่งปีหลัง
  อัตราการเข้าพักของโรงแรมในกลุ่มลากูน่า ภูเก็ต เพิ่มขึ้นถึงร้อยละ 83
  ในช่วงระหว่างการระบาดของโรคซาร์ส โรงแรมในกลุ่มลากูน่า ภูเก็ต
  ได้เสนอราคาห้องพักแบบพิเศษให้แก่ลูกค้า
  เพื่อที่จะกระตุ้นความต้องการห้องพักได้ในทันทีที่ปัญหาโรคซาร์สได้รับการแก้ไข
  กลยุทธ์นี้ได้รับการตอบรับอย่างดี ทำให้ที่โรงแรมมีอัตราการเข้าพักสูงขึ้น
  แต่มีราคาห้องพักโดยเฉลี่ยลดต่ำลง ดังนั้น ผลการดำเนินงานของช่วงครึ่งปีหลัง ทำให้บริษัทฯ
  มีรายได้จากธุรกิจโรงแรมลดลงเพียง 114 ล้านบาท หรือลดลงร้อยละ 4 จากปี 2545

  กำไรสุทธิที่ดีขึ้นของกลุ่มบริษัทฯ ในปี 2546 เมื่อเทียบกับปี 2545
  โดยรวมก็มาจากธุรกิจอสังหาริมทรัพย์
  ฝ่ายงานนี้ได้ลงทุนด้านธุรกิจอสังหาริมทรัพย์ในจังหวัดภูเก็ตซึ่งตลาดกำลังเฟื่องฟู
  โดยวางตำแหน่งและราคาของบ้าน “เรสซิเดนท์” และ “ทาวน์โฮม” ได้อย่างเหมาะสม
  ทำให้สามารถเพิ่มรายได้จำนวน 224 ล้านบาท หรือร้อยละ 158 เมื่อเปรียบเทียบกับปีก่อน
  อลามันดา เวเคชั่น คลับ ก็มีผลการดำเนินงานที่ดีมากในปีนี้ โดยมีรายได้เพิ่มจากปีก่อน 39
  ล้านบาท หรือร้อยละ 29
  สาเหตุส่วนใหญ่มาจากสำนักงานขายที่กรุงเทพที่ได้ใช้ข้อได้เปรียบจากเงื่อนไขการตลาดที่เป็นที่นิยมในกรุงเทพ

  ค่าใช้จ่ายโดยทั่วไปถูกควบคุมได้เป็นอย่างดีในสถานการณ์ที่ต้องประสบกับการลดลงของรายได้ในธุรกิจโรงแรมในครึ่งปีแรก
  ภาษีเงินได้นิติบุคคลยังคงให้ประโยชน์อันเนื่องมาจากการวางแผนภาษี
  และค่าใช้จ่ายดอกเบี้ยต่ำกว่าปีที่แล้ว สืบเนื่องจากการลดลงของยอดเงินกู้ และอัตราดอกเบี้ย
  การแข็งค่าขึ้นของเงินสกุลบาทตลอดทั้งปี 2546 มีผลให้บริษัทฯ
  มีผลขาดทุนจากอัตราแลกเปลี่ยนจำนวน 22 ล้านบาท